அகத்தியர்: உண்மையாகக் கேட்கும் உத்தமனே! விபரமாகச் சொல்கிறேன், கேள்... ஈசன் பார்க்கும் “கிழக்குப் பார்வை”, வாத நோய்களைத் தீர்க்கிறது. அவன் பார்க்கும் ‘வடகிழக்கு பார்வை” சூலைநோய் தீர்க்கிறது; தென்னவன் பார்க்கும் ‘தெற்கு பார்வை’யினால் அகால மரணம் நீங்குவதோடு, வாகன விபத்துகளும் நீங்குகிறது; அன்னவன் பார்க்கும் ‘தென்கிழக்குப்” பார்வையோ, பெண்களுக்குப் பால் பாக்கியத்தைப் பூரணமாக தருகிறது. மேலவன் பார்க்கும் ‘மேற்கு பார்வை’ திருமணத்தைக் கூட்டி வைப்பதோடு, பிரிந்த தம்பதியரையும் சேர்த்து வைக்கும், பெரியோன் பார்க்கும் வடமேற்குப் பார்வையினால் உனக்குப் பொன்னும் பொருளும் சேருது. எல்லாவற்றிற்கும் மேலாக அன்னவன் காட்டும் 'தென் மேற்கு’ பார்வையோ தெய்வீக அருளையே கூட்டுது. ‘வடக்குப் பார்வை வேலை வாய்ப்பும், வழக்கு வெற்றிகளையும் தரும்.